
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam anotācijas 1.3.sadaļā pārskatīt un precizēt sniegto informāciju:
 - pie "Meža dienu" pasākuma sniegta informācija, ka 2024. gada projektam ir mainīta valsts atbalsta summa, ņemot vērā izmaksu palielināšanos un projekta paplašināšanos – lūdzam to svītrot, jo tā nav aktuāla, ievērojot, ka skaidrojumu jāsniedz par 2026.gadu;
 - pie iniciatīvas "Par 3 miljardiem koku vairāk" norādīts, ka projekta summa ir noteikta atbilstoši sagatavotajam darba uzdevumam – ievērojot, ka summa šai iniciatīvai salīdzinājumā ar 2025.gadu ir palielinājusies, lūdzam norādīt palielināto apmēru un paskaidrot to pēc būtības;
 - pie informatīvā materiāla (digitālās platformas) "Meža nozare skaitļos un faktos" sniegto informāciju un tam paredzētās summas precizēšanu – lūdzam pārskatīt un precizēt, ievērojot, ka ar noteikumu projektā iekļautajiem grozījumiem vairs netiek paredzēts atbalsts šādam pasākumam;
 - sniegta informācija, ka, lai veicinātu MAF tapušo zinātniskās izpētes projektu rezultātu izplatīšanu sabiedrībai un tās izpratni par šī darba nozīmību meža nozares, valsts ekonomikas un cilvēku labklājības uzlabošanā, tiks īstenots sabiedrības informēšanas projekts – lūdzam pārskatīt un precizēt, ievērojot, ka ar noteikumu projektā iekļautajiem grozījumiem vairs netiek paredzēts atbalsts šādam pasākumam;
- pie pētījuma "Priekšlikumu izstrāde Nacionālā meža monitoringa pilnveidei, ietverot meža bioloģiskās daudzveidības monitoringa un otrā līmeņa gaisa piesārņojuma ietekmes monitoringa komponentes, kā arī konsultatīvi zinātnisko atbalstu Latvijas pozīciju sagatavošanai par Eiropas Parlamenta un Padomes regulu par Eiropas mežu noturību veicinoša monitoringa satvaru" – ievērojot, ka summa šim pētījumam salīdzinājumā ar 2025.gadu ir palielinājusies, lūdzam norādīt palielināto apmēru un paskaidrot to pēc būtības;
 - precizēt informāciju par grozījumiem noteikumu 3.punktā, ievērojot sniegto iebildumu par noteikumu 3.punktā paredzēto grozījumu;
 - precizēt informāciju par grozījumiem noteikumu 18.punktā, ievērojot sniegto iebildumu par noteikumu 18.punkta apakšpunktos paredzētajiem grozījumiem.
Piedāvātā redakcija
-
	Ilze Kote (FM) (Vairis Šantars (FM) vietā)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam anotācijas 3.sadaļas 6.punktā norādīt pilnu sarakstu ar noteikumu projektā paredzētajiem projektiem/pasākumiem ar plānotajām atbalsta summām, sniedzot kopsavilkuma informāciju un apliecinot, ka tie iekļaujas noteikuma projekta īstenošanai paredzētajā finansējumā.
Piedāvātā redakcija
-
	Ilze Kote (FM) (Vairis Šantars (FM) vietā)

	3.
	Noteikumu konsolidētā versija
3. Valsts atbalstu piešķir no Zemkopības ministrijas budžeta programmas 24.00.00 "Meža resursu ilgtspējības saglabāšana" apakšprogrammā 24.02.00 "Valsts atbalsta pasākumi meža nozarē" Meža attīstības fondam (turpmāk – fonds) paredzētajiem līdzekļiem.
	Iebildums
Lūdzam izvērtēt, vai noteikumu 3.punktā tomēr nav nepieciešams noteikt 2026.gadam pieejamā atbalsta apmēru. Anotācijā sniegtais skaidrojums, ka šī informācija dublē budžeta likumā noteikto, neatbilst patiesībai, jo budžeta likumā nav sniegta informācija par izdevumiem minētajā budžeta apakšprogrammā sadalījumā pa valsts atbalsta fondiem.

Piedāvātā redakcija
-
	Ilze Kote (FM) (Vairis Šantars (FM) vietā)

	4.
	Noteikumu konsolidētā versija
18. Projektu konkursu izsludina šādās mērķprogrammās:
	Iebildums
Lūdzam visu noteikumu 18.punktu izteikt jaunā redakcijā, nosakot projektu konkursam izglītības un zinātnes jomas mērķprogrammās kopējo pieejamo finansējumu, atstājot MAF padomei tiesības lemt par tālāku sadalījumu 18.punkta apakšpunktos norādītajiem mērķiem, ievērojot anotācijā sniegto skaidrojumu.
Vēršam uzmanību, ka noteikumu 65.punkts nosaka tiesības MAF padomei lemt par neizlietoto finansējumu no noteikumu 5. un 18.punktā minētā, attiecīgi 18.punktā finansējuma apmērs ir jānorāda.

Piedāvātā redakcija
-
	Ilze Kote (FM) (Vairis Šantars (FM) vietā)

	5.
	Noteikumu konsolidētā versija
5. Valsts atbalstu 2026. gadā piešķir:
	Priekšlikums
Lūdzam izvērtēt, vai noteikumu 5.punktā attiecīgajos apakšpunktos norādītajām summām nebūtu jāpievieno vārds "līdz", ievērojot noteikumos paredzētās tiesības MAF padomei projektiem piešķirt finansējumu arī par mazāku summu vai to nepiešķirt.

Piedāvātā redakcija
-
	Ilze Kote (FM) (Vairis Šantars (FM) vietā)



